SVET MESTNE ČETRTI CENTER

|  |  |
| --- | --- |
| ZADEVA: | PREDLOG ZA OBRAVNAVO NA 18. REDNI SEJI SVETA MESTNE ČETRTI CENTER |
|  |  |
| NASLOV GRADIVA: | **Mnenja MČ k obratovalnim časom gostinskih lokalov** |
|  |  |
| GRADIVO PRIPRAVILA: | Eduard Fleisinger, Vasja Cimerman,  |
|  |  |
| GRADIVO PREDLAGA: | Vasja Cimerman, predsednik Sveta |
|  |  |
| POROČEVALEC: | Vasja Cimerman, predsednik Sveta |
|  |  |
| PREDLOG SKLEPA: | **Svet mestne četrti Center na podlagi prejetih vlog za posredovanje mnenj v zvezi s podaljšanim obratovalnim časov gositinskih lokalov Uradu za gospodarske dejavnosti MOM posreduje naslednjo odločitev:*** **zaradi vedno več prispelih pritožb občanov, ki živijo v neposredni bližini navedenih lokalov in jim je kratena pravica nočnega počitka, ki jim gre po ustavi smo proti tovrstni ponudbi gostincev, ki v veliki meri mestu ni v čast, ker populacija, ki te lokale obiskuje posledično skrbi za nemire v celotnem mestnem središču uničuje vse kar lahko, vandalizem, ki je posledica nočnega Življenja v takšni obliki ne more biti to, kar bi pomenilo dodano vrednost v kakršni koli obliki ponudbe mesta. Vse to dogajanje prej škoduje kot koristi.**
* **naše trditve argumentirajo intervencije policije na poziv občanov, ko ne morejo spati in je moten njihov počitek. Vandalizem, ki je posledica dogajanja je ovrednotena tudi s stroški odprave škode, ki nastajajo v tovrstnem nočnem početju.**
* **animacijska glasba presega vse meje dovoljenega, nadzora pa ni. Le posamezni pozivi za intervencijo policije, včasih utišajo to početje, vendar so primeri redki.**
* **Načelno nismo proti podaljšanemu obratovanju če to ne bi presegalo kulturno civilizacijske oblike poslovanja, ponudba razen v nekaterih primerih ne sodi v kategorijo normalnega.**
* **nazadnje pa je mogoče ugotoviti posledice povečanega kriminala, ki je zaznaven v mestnem središču. Prepričani smo, da z odklonilnim mnenjem ne zmanjšujemo ponudbe mesta v turistične in pogodben namene. Z gotovostjo pa trdimo, da bo ta način zmanjšana možnost negativnega dogajanja in vandalizma, kar bo prihranilo kar nekaj denarja iz osiromašene občinske blagajne za opravo posledic ponočevanj in možnost ta denar uporabiti v bolj upravičene namene.**
 |
| PREDLOG SKLEPA: | **Svet mestne četrti Center bo prejeta dopisa Civilne družbe Lent in** **ge. Jasne Božič posredoval Uradu za gospodarske dejavnosti****MOM.** |
|  |  |

OBRAZLOŽITEV:

V letu 2014 oz. z zaključkom projekta Evropska prestolnica mladih se ponovno vzpostavlja režim določanja obratovalnega časa gostinskim obratom, kot je veljal pred začetkom projekta Evropska prestolnica kulture, oz. kot je veljal pred letom 2012, ko je bilo s spremembami Odredbe o merilih za določanje podaljšanega obratovalnega časa gostinskih obratov in kmetij, na katerih se opravlja gostinska dejavnost (MUV, št. 28/11 in 19/12) omogočeno daljše obratovanje gostinskih obratov ne glede na merila v citirani odredbi, pri čemer predhodno mnenje mestnih četrti oz. krajevnih skupnosti ni bilo potrebno.

Glede na navedeno na podlagi prvega odstavka 8. člena Odredbe o merilih za določanje podaljšanega obratovalnega časa gostinskih obratov in kmetij, na katerih se opravlja gostinska dejavnost (MUV, št. 26/08, 31/08 in 15/09), MČ poda za mnenje k obratovalnemu času gostinskih obratov.

Na podlagi določb citirane Odredbe je rok za odgovor oz. za izdajo mnenja mestne četrti oziroma krajevne skupnosti 10 dni od dneva, ko je le-ta prejela zahtevo za mnenje. Če svojega mnenja ne sporoči v navedenem roku, se šteje, da je njeno mnenje pozitivno in da s prijavljenim podaljšanim obratovalnim časom gostinskega obrata soglaša. Negativno mnenje mora vsebovati tudi obrazložitev z razlogi.

Do priprave gradiva za sejo sveta je bilo v MČ posredovanih 50 vlog.

Seznam prejetih vlog za posredovanje mnanj v zvzei s podaljšanim obratovalnim časom:

|  |  |  |  |
| --- | --- | --- | --- |
| ZŠ | datum prejema | gostinec | odpiralni čas |
| 1 | 30.12.2013 | Bar PASAŽA na lokaciji Jurčičeva ul. 6, Maribor - nosilca dejavnosti Valerija Koroše s.p. s poslovnim sedežem v Mariboru, Jurčičeva ul. 6... | v petek in soboto do 24.00 ure |
| 2 | 30.12.2013 | Okrepčevalnica FAST FOOD KAMARO na lokaciji Koroška c. 17, Maribor - nosilca dejavnosti družbe Nadin d.o.o. s poslovnim sedežem v Orehovi vasi, Nova ul. 11a... | od torka do sobote do 5.00 ure |
| 3 | 30.12.2013 | Restavracija PATRICK'S PUB na lokaciji Poštna ul. 10, Maribor - nosilca dejavnosti družbe Robot d.o.o. s poslovnim sedežem na istem naslovu... | od ponedeljka do četrtka do 24.00 ure, v petek in soboto do 2.00 ure, v nedeljo do 23.00 ure |
| 4 | 30.12.2013 | Okrepčevalnica FESTIVALNA DVORANA LENT na lokaciji Loška ul. 13, Maribor - nosilca dejavnosti družbe Tri-ceps d.o.o. s poslovnim sedežem na istem naslovu... | od nedelje do četrtka do 4.00 ure, v petek in soboto do 6.00 ure |
| 5 | 30.12.2013 | Okrepčevalnica ŠIŠ na lokaciji Usnjarska 5, Maribor - nosilca dejavnosti Lovrec Matica s.p. s poslovnim sedežem v Miklavžu na Dravskem polju, Novorogoška 15... | v ponedeljek, sredo in četrtek do 2.00 ure, v torek do 4.00 ure, v petek in soboto do 6.00 ure |
| 6 | 31.12.2013 | Bar MILA na lokaciji Slovenska ul. 44, Maribor - nosilca dejavnosti Melita d.o.o. s poslovnim sedežem v Limbušu, Pod klancem 16... | v petek in soboto do 23.00 ure |
| 7 | 31.12.2013 | Bar JAZZ KLUB SATCHMO na lokaciji Strossmayerjeva ul. 6, Maribor - nosilca dejavnosti Jazz klub d.o.o. s poslovnim sedežem na istem naslovu... | v ponedeljek do 2.00 ure, v torek do 4.00 ure, v sredo in četrtek do 3.00 ure, v petek in soboto do 5.00 ure, v nedeljo do 24.00 ure |
| 8 | 31.12.2013 | Bar FUEGO LATINO CLUB na lokaciji Mesarski prehod 3, Maribor - nosilca dejavnosti Maneal d.o.o. s poslovnim sedežem v Mariboru, Ruška c. 55... | v ponedeljek in torek do 4.00 ure, v petek in soboto do 5.00 ure |
| 9 | 31.12.2013 | Bar KLUB KBG na lokaciji Vojašniški trg 5, Maribor - nosilca dejavnosti Pernat GTS d.o.o. s poslovnim sedežem v Mariboru, Čebelarska ul. 10... | od ponedeljka do četrtka do 2.00 ure, v ptek in soboto do 3.00 ure |
| 10 | 31.12.2013 | Restavracijo TAKOS na lokaciji Mesarski prehod 3, Maribor - nosilca dejavnosti JUNIOR d.o.o. s poslovnim sedežem v Orehovi vasi, Polanska c. 2... | v ponedeljek, petek in soboto do 5.00 ure |
| 11 | 31.12.2013 | Bar MULATA na lokaciji Dravska ul. 7, Maribor - nosilca dejavnosti Dragan Dundžič s.p. s poslovnim sedežem na istem naslovu... | od nedelje do četrtke do 1.00 ure, v petek in soboto do 3.00 ure |
| 12 | 31.12.2013 | Bar KLUB MAMUT na lokaciji Mlinska 2, Maribor - nosilca dejavnosti družba Aedona d.o.o. s poslovnim sedežem v Sladkem vrhu, Vranji vrh 82... | od ponedeljka do nedelje do 5.00 ure |
| 13 | 31.12.2013 | Okrepčevalnica MC DONALD'S na lokaciji Grajski trg 1, Maribor - nosilca dejavnosti družba Mc Donald's Slovenija d.o.o. s poslovnim sedežem v Ljubljani, Premrlova ul. 12... | od ponedeljka do nedelje do 23.00 ure |
| 14 | 31.12.2013 | Bar, restavracija HELLS BELLS na lokaciji Dravska ul. 9, Maribor - nosilca dejavnosti Heike Jungewirth s.p. s poslovnim sedežem v Mariboru, Usnjarska ul. 9... | v ponedeljek, sredo, četrtek in nedeljo do 24. ure, v torek do 2.00 ure, v petek in soboto do 4.00 ure |
| 15 | 2.1.2014 | Restavracijo ŠTAJERC na lokaciji Vetrinjska ul. 30, Maribor - nosilca dejavnosti družba Sidro & sidro d.o.o. s poslovnim sedežem v Mariboru, Jurčičeva ul. 7... | od ponedeljka do četrtke do 24.00 ure, v ptek in soboto do 1.00 ure, v nedeljo do 22.30 ure |
| 16 | 2.1.2014 | Restavracijo ANCORA na lokaciji Jurčičeva ul. 7, Maribor - nosilca dejavnosti družba Sidro & sidro d.o.o. s poslovnim sedežem v Mariboru, Jurčičeva ul. 7... | od šponedeljka do četrtka do 24. ure, v petek in soboto do 1.00 ure, v nedeljo do 22.30 ure |
| 17 | 2.1.2014 | bar ANCORA pub na lokaciji Jurčičeva ul. 7, Maribor - nosilca dejavnosti družba Sidro & sidro d.o.o. s poslovnim sedežem v Mariboru, Jurčičeva ul. 7... | §  v petek in soboto do 1.00 ure |
| 18 | 2.1.2014 | Restavracijo THE LIVING ROOM na lokaciji Poštna ul. 1, Maribor - nosilca dejavnosti družba Cox MB d.o.o. s poslovnim sedežem v Mariboru, Korčetova ul. 14… | od ponedeljka do četrtke do 23.00 ure, v petek in soboto do 1.00 ure |
| 19 | 2.1.2014 | Kavarno PIRANHA na lokaciji Vojašniška ul. 4, Maribor - nosilca dejavnosti družba Mabohita d.o.o. s poslovnim sedežem na istem naslovu... | od nedelje do četrtke do 1.00 ure, v petek in soboto do 3.00 ure |
| 20 | 2.1.2014 | Bar GAMBRINUS na lokaciji Gledališka 11, Maribor - nosilca dejavnosti družba Gambrinus d.o.o. s poslovnim sedežem na istem naslovu... | vse dni v tednu do 24.00 ure |
| 21 | 2.1.2014 | Bar BOWLING na lokaciji Loška ul. 13, Maribor - nosilca dejavnosti družba Kolosej zabavni centri d.o.o. s poslovnim sedežem v Ljubljani, Šmartinska 152... |  v petek in soboto do 24.00 ure |
| 22 | 2.1.2014 | Bar S PRODAJO POKOVKE  na lokaciji Loška ul. 13, Maribor - nosilca dejavnosti družba Kolosej zabavni centri d.o.o. s poslovnim sedežem v Ljubljani, Šmartinska 152... |  v petek in soboto do 24.00 ure |
| 23 | 2.1.2014 | Bar VITAMINČEK na lokaciji Loška ul. 13, Maribor - nosilca dejavnosti družba Kolosej zabavni centri d.o.o. s poslovnim sedežem v Ljubljani, Šmartinska 152... |  v petek in soboto do 24.00 ure |
| 24 | 2.1.2014 | Bar TOTO CAFE BAR  na lokaciji Slomškov trg 13, Maribor - nosilca dejavnosti Mojca Furman s.p. s poslovnim sedežem na istem naslovu... | od ponedeljka do četrtka do 24.00 ure, v petek in soboto do 1.00 ure |
| 25 | 2.1.2014 | Bar WINE BAR MAČKA  na lokaciji Vojašniška ul. 6, Maribor - nosilca dejavnosti družbe Katus d.o.o. s poslovnim sedežem na istem naslovu... | od ponedeljka do četrtka do 24.00 ure, v petek in soboto do 3.00 ure |
| 26 | 2.1.2014 | Bar MINUS  na lokaciji Loška ul. 13, Maribor - nosilca dejavnosti družbe Spektakel d.o.o. s poslovnim sedežem na istem naslovu... | v torek, petek in soboto do 5.00 ure |
| 27 | 2.1.2014 | Bar CLUB PLUS  na lokaciji Loška ul. 13, Maribor - nosilca dejavnosti družbe Spektakel d.o.o. s poslovnim sedežem na istem naslovu... |  v torek, petek in soboto do 5.00 ure |
| 28 | 2.1.2014 | Okrepčevalnico RIBIČIJA na lokaciji Meljski hrib 36, Maribor - nosilca dejavnosti družba Ribičija d.o.o. s poslovnim sedežem na istem naslovu... | v četrtek, petek in soboto do 24.00 ure |
| 29 | 2.1.2014 | Kavarna in restavracija GRAJSKI TRG  na lokaciji Grajski trg 6, Maribor - nosilca dejavnosti družbe Grajski trg d.o.o. s poslovnim sedežem na istem naslovu…., |  v petek in soboto do 23.00 ure |
| 30 | 3.1.2014 | Bar Niagara Lounge na lokaciji Ulica talcev 24, Maribor - nosilca dejavnosti družba Bar koktajl d.o.o. s poslovnim sedežem v Mariboru, Ul. talcev 24... | v ponedeljek in sredo do 24.00 ure, v torek in četrtek do 4.00 ure, v petek in soboto do 6.00 ure |
| 31 | 3.1.2014 | Bar PLATO na lokaciji Gregorčičeva ul. 33, Maribor - nosilca dejavnosti družba Nova odškodnina d.o.o. s poslovnim sedežem v Mariboru, Ul. Vita Kraigherja 5... |  v petek in soboto do 24.00 ure |
| 32 | 9.1.2014 | Bar SKRITO CAFE LOUNGE BAR na lokaciji Splavarski prehod 5, Maribor - nosilca dejavnosti družba Perovič Martina s.p. s poslovnim sedežem na istem naslovu … | od ponedeljka do četrtka do 24.00 ure, v petek in soboto do 3.00 ure |
| 33 | 9.1.2014 | Bar TILDO'S na lokaciji Slomškov trg 13, Maribor - nosilca dejavnosti družbe Tildo's s poslovnim sedežem na istem naslovu  | od ponedeljka do četrtka do 2.00 ure, v petek in soboto do 3.00 ure, v nedeljo do 24.00 ure. |
| 34 | 9.1.2014 | Kavarna CLC na lokaciji Poštna ul. 3, Maribor - nosilca dejavnosti Bojane Duh s.p. s poslovnim sedežem v Mariboru, Zrkovska c. 85 | od nedelje do četrtka do 24.00 ure, v petek in soboto do 2.00 ure |
| 35 | 9.1.2014 | Kavarna PEPPER'S CAFE na lokaciji Dravska ul. 7, Maribor - nosilca dejavnosti Andree Špendl s.p. s poslovnim sedežem v Mariboru, Poropatova 24b | od nedelje do četrtka do 24.00 ure, v petek in soboto do 2.00 ure |
| 36 | 9.1.2014 | Bar ABSOLUT na lokaciji Mlinska ul. 22, Maribor - nosilca dejavnosti Andreje Rus s.p. s poslovnim sedežem na istem naslovu | od ponedeljka do četrtka do 23.00 ure, v petek in soboto do 1.00 ure |
| 37 | 9.1.2014 | Kavarno PLAZA CAFE na lokaciji Razlagova ul. 4, Maribor - nosilca dejavnosti družbe Ipol s poslovnim sedežem v Šentilju, Majska ul. 9 | v petek in soboto do 23.00 ure |
| 38 | 9.1.2014 | Bar KAVARNICA KAJ na lokaciji Usnjarska ul. 3, Maribor - nosilca dejavnosti družbe Skaj ena d.o.o. s poslovnim sedežem na istem naslovu | v nedeljo, ponedeljek in četrtek do 24.00 ure, v petek in soboto do 4.00 ure |
| 39 | 9.1.2014 | Bar ROCCO na lokaciji Loška ul. 8, Maribor - nosilca dejavnosti družbe Tribal d.o.o. s poslovnim sedežem v Mariboru, Dogoška c. 129 | od ponedeljka do sobote do 5.00 ure |
| 40 | 10.1.2014 | Kavarna POZOR, HUDA KAVA na lokaciji Poštna ul. 3, Maribor - nosilca dejavnosti družbe Šeruga Rosvite s.p. s poslovnim sedežem na istem naslovu | od nedelje do četrtka do 24.00 ure, v petek in soboto do 2.00 ure |
| 41 | 10.1.2014 | Bar UDARNIK CAFE na lokaciji Grajski trg 1, Maribor - nosilca dejavnosti Zavod Udarnik, mestni center umetnosti, s poslovnim sedežem na istem naslovu | od nedelje do srede do 24.00 ure, od četrtka do sobote 5.00 ure |
| 42 | 10.1.2014 | Restavracijo BAŠČARŠIJA na lokaciji Poštna ul. 8, Maribor - nosilca dejavnosti družbe D2 d.o.o. s poslovnim sedežem na Filipičevi ul. 25 | od nedelje do četrtka do 24.00 ure, v petek in soboto do 2.00 ure |
| 43 | 15.1.2014 | Okrepčevalnico HAMBURGER HILL na lokaciji Strossmayerjeva 26, Maribor - nosilca dejavnosti Klavdija Perko s.p., s poslovnim sedežem na Cesti XIV divizije 11 | od ponedeljka do četrtka do 23.00 ure, v petek in soboto do 3.00 ure |
| 44 | 16.1.2014 | BAR KAFE BAR MOŠ na lokaciji Ul. Kneza Koclja 6, Maribor - nosilca dejavnosti Breber Aleša s.p. s poslovnim sedežem na Gosposvetski c. 196 | od ponedeljka do četrtka do 23.00 ure, v petek in soboto do 1.00 ure |
| 45 | 16.1.2014 | KAVARNA ASTORIA na lokaciji Slovenska ul. 2, Maribor - nosilca dejavnosti družbe Arabica d.o.o. s poslovnim sedežem na istem naslovu | od ponedeljka do četrtka do 23.00 ure, v petek in soboto do 24.00 ure |
| 46 | 4.2.2014 | RESTAVRACIJO GALA ŽAR na lokaciji Loška ul. 10, Maribor - nosilca dejavnosti Aleksič Ljubiše s.p. s poslovnim sedežem na istem naslovu | od ponedeljka do četrtka do 23.00 ure, v petek in soboto do 24.00 ure |
| 47 | 4.2.2014 | BAR BROKLYN na lokaciji Mlinska ul. 22, Maribor - nosilca dejavnosti JP Marketing d.o.o. s poslovnim sedežem na Prešernovi ul. 11 | v torek, petek in soboto do 5.00 ure |
| 48 | 4.2.2014 | BAR PETELIN na lokaciji Dravska ul. 6, Maribor - nosilca dejavnosti LSI PROMO d.o.o. s poslovnim sedežem na istem naslovu | od ponedeljka do sobote do 2.00 ure |
| 49 | 4.2.2014 | BAR ATHOS na lokaciji Mlinska ul. 30, Maribor - nosilca dejavnosti Martina Stanojević s,p. s poslovnim sedežem na Mlinski ul. 30 | v petek in soboto do 1.00 ure |
| 50 | 4.2.2014 | BAR TABU na lokaciji Mladinski ul. 3, Maribor - nosilca dejavnosti Pregelj Martina s,p. s poslovnim sedežem na istem naslovu | Od ponedeljka do četrtka do 23.00 ure, v petek do 1.00 ure, v soboto do 2.00 ure |

Civilna družba Lent Maribor, 30.11.2013
zanjo: dr. Andrej Tibaut, Splavarski prehod 5a, 2000 Maribor

Mestna občina Maribor

Ulica heroja Staneta 1

2000 Maribor

**Zadeva: Podaljšani obratovalni čas gostinskih lokalov**

Stanovalci **Dravske ulice 7,10, Usnjarske ulice 1, 3-9, Vojašniške ulice 6, 8, 10, Splavarskega prehoda** **3, 5a in Glavnega trga 2,4** združeni v Civilni družbi Lent pričakujemo, da bo upravni organ MOM ravnal v skladu z Odredbo o merilih za določanje podaljšanega obratovalnega časa gostinskih obratov in kmetij, na katerih se opravlja gostinska dejavnost (Medobčinski uradni vestnik, št. 26/08 in 15/09)) in **ne bo ponovno izdal soglasja** **za obratovanje v podaljšanem obratovalnem času** lokalom na področju omenjenih ulic, kjer so pretežno stanovanjski objekti [[1]](#footnote-1) in za katere velja, da so velikokrat kršitelji javnega reda in miru (10. člen omenjene odredbe). Prav tako mora upravni organ z odločbo preklicati vsa soglasja na omenjenem področju, ki so bila izdana brez predhodnega mnenja mestne četrti.

Upravni organ bi se moral zavedati, da so podaljšani obratovalni časi v stanovanjskih hišah izjeme in ne stalna praksa .

Omenjena odredba je bila posredovana na Ustavno sodišče RS (R-I-123/13-3). Le to je zavzelo stališče, da sama odredba ne učinkuje neposredno, saj morajo gostinski lokali pridobiti soglasje občinskega upravnega organa. Menimo, da to soglasje ne more biti zgolj formalnost, ampak posledica predhodno pridobljenega mnenja mestne četrti in glede na to, da je področje omenjenih ulic pretežno stanovanjsko, ne bi smel upravni organ tako z lahkoto izdajati soglasja za podaljšanje obratovalnega časa.

V razmislek: niti dober teden ni zdržalo drevje posajeno ob stanovanjski hiši na Vojašniški 8 (Stara trta), saj je v noči med petkom in soboto (29.11.in 30.11.) nekdo izruval drevesa. To je zadnja takšna akcija, sicer pa so vsak konec tedna na pohodu skupine, ki uničuje skupno dobro, ko v jutranjih urah opiti in korajžni zapuščajo lokale z dovoljenim podaljšanim obratovalnim časom. Dvorišča v Splavarskem prehodu 5a in Vojašniški 6a se v jutranjih urah spremene v smrdljiva javna stranišča.

Priloga: podpisi stanovalcev omenjenih naslovov

 dr. Andrej Tibaut

Jasna Božič

Mesarski prehod 5

2000 Maribor

Maribor, 8. januar 2014

**Mestna občina Maribor**

Oddelek za gospodarstvo

Oddelek za varstvo okolja

Mestna četrt Center

**Pritožba zaradi motenja nočnega miru zaradi obratovanja gostinskih lokalov na Lentu**

Spoštovani,

sem stanovalka Lenta in stene mojega stanovanja se dotikajo sosednje stavbe - Mesarski prehod 3, v katerem obratujeta dva gostinska lokala Takos in Fuego. Glede na to, da oba lokala obratujeta ob petkih in sobotah do 5. ure zjutraj, kakšen dan pa tudi med tednom (torek, četrtek), je močno moten nočni mir in počitek v našem stanovanju.

Hrupno dogajanje se prične med 22. in 23. uro in se nato stopnjuje do jutranjih ur. Moteča je glasna glasba, pravzaprav nabijanje, ki odmeva v ozki - slaba 2 m široki ulici. Hrup se izrazito poveča, kadar so odprta vrata in okna lokalov. Vrata lokala Takos , ki so le nekaj metrov oddaljena od naših oken se nenehno odpirajo in so pogosto odprta daljši čas. Takrat smo deležni bučnega in bobnečega hrupa iz lokala, ki ga spremlja glasno govorjenje, pogosto vpitje, včasih tudi razgrajanje in fizično obračunavanje gostov pred lokali v ozki ulici. Konstantno se v Mesarskem prehodu pred lokaloma Takos in Fuego zadržuje nekaj deset oseb , ki se seveda menjujejo. Za njimi ostaja na tleh ulice na stotine cigaretnih ogorkov, razbitih steklenic, ostankov bruhanja, uriniranja ….

Ob dnevih, ko lokala ne obratujeta v nočnem času, je Mesarski prehod mirna ulica, po kateri se le redko mirno sprehodi nekaj posameznikov. Takrat lahko odpremo okna in zadihamo svež zrak.

S ciljem, da bi se zadeve razrešile v obojestransko korist, sem z odgovornimi v Takosu večkrat komunicirala glede možnih rešitev. Kljub izkazani pripravljenosti za sodelovanje, pa se žal hrup še povečuje.

 V letu 2013 smo investirali v nova okna, vendar trislojna zasteklitev in kakovostna zatesnitev žal ni kos hrupnemu dogajanju.

Stanovalci Lenta toleriramo veliko dogajanj, ki se odvijajo pod našimi okni. Zavedamo se, da je Lent prostor, kjer potekajo zabavne prireditve. Glede na to, da pa je Lent tudi stanovanjsko naselje, je gotovo potrebno upoštevati tudi pravice in potrebe nas stanovalcev. Pravica do mirnega počitka pa je gotovo ena od temeljnih pravic v bivalnem okolju.

Umiranje dogajanja v gostinskih lokalih pa bi gotovo prispevalo tudi k lepši podobi in ohranjenosti Lenta.

Prosim, da navedena dejstva upoštevate pri izdaji dovoljenj za izvajanje dejavnosti. Za vse nadaljnje informacije sem na razpolago na **telefonu 040 245 444**

Hvala za razumevanje in lep pozdrav.

 Jasna Božič

1. 70% površin v omenjenih objektih je namenjenih stanovanjem. [↑](#footnote-ref-1)